OpenLLM-France/wikimedia huggingface dataset:
# Frontera entre Croàcia i Bòsnia i Hercegovina

La frontera entre Bòsnia i Hercegovina i Croàcia es la frontera internacional terrestre entre Croàcia, estat integrat a la Unió Europea des de l'1 de juliol de 2013, i Bòsnia i Hercegovina. És una de les fronteres exteriors de la Unió Europea.

## Traçat

El traçat comença al trifini entre ambdós estats i Sèrbia sobre el riu Sava prop de Vršani. Segueix el curs del riu fins a Jasenovac, des d'on continua pel riu Una fins a Novi Grad; aleshores abandona el curs del riu per reprendre'l vora Bihać. Des de la ciutat de Martin Brod continua per un camí de turons poc poblat, quasi paral·lelament al mar, fins a apropar-se al mar Adriàtic entre Klek i Neum. Després de 20 km de costa, reprèn el recorregut fins al trifini amb Montenegro.
Està dividida en dos trams: un de més de 830 kilòmetres en direcció sud-oest-nord (al nord de Neum), que s'estén com una línia paral·lela al mar Adriàtic seguint el riu Sava i travessant vuit comtats croats, i un altre de més de 100 kilòmetres al sud de Neum, on el comtat de Dubrovnik-Neretva separa Bòsnia del litoral adriàtic.

## Història

La frontera ja existia des dels dies de la República de Venècia, que en 1699, sota la Tractat de Karlowitz va expandir a costa de l'Imperi Otomà les seves possessions a Dalmàcia. En 1797 Venècia va ser annexada a l'Imperi Austríac. En el període 1809-1813 les terres venecianes eren part de França, i després van formar part de les Províncies Il·líriques per tornar de nou sota el domini austríac. Durant el període de l'Imperi Austrohongarès, la part hongaresa del Regne de Croàcia-Eslavònia i la Dalmàcia limitaren amb la regió otomana de Bòsnia. Després de la nova annexió de Bòsnia i Hercegovina a Àustria, la frontera va establir el perfil que roman fins avui, encara que en el període d'entreguerres va ser parcialment modificat. En els anys 1946-1991 va ser una frontera interna a la República Federal Socialista de Iugoslàvia. Des de 1991 és una altra vegada una frontera entre dos estats independents, després de les declaracions d'independència de Bòsnia i Hercegovina i de Croàcia. La frontera es va confirmar a 1995 amb l'acord de Dayton.

## Referències

* ↑ «Bòsnia i Hercegovina». The World Factbook. Central Intelligence Agency.
* ↑ (anglès)Why Dubrovnik is a lonely outpost
* ↑ Overview of Croatia's border disputes with BiH, Montenegro, Serbia, Slovenia, Liberland Arxivat 2019-03-27 a Wayback Machine., Vedran Pavlic. total.croatia.news
* ↑ Bosnia, Croatia, Serbia: Historical Boundaries 1815–1945 Arxivat 2018-09-06 a Wayback Machine., ISBN 978-1-85207-965-9
# Nunapitchuk

Nunapitchuk (en Yup'ik Nunapicuar) és una ciutat de l'àrea censal de Bethel de l'estat d'Alaska, als Estats Units, que té 496 habitants segons dades del cens dels Estats Units del 2010.

## Geografia

Segons l'Oficina del Cens dels Estats Units Nunapitchuk té una superfície total de 21,9 km², dels quals 19,31 km² corresponen a terra ferma i (11,82%) 2,59 km² d'aigua.
Nunapitchuk està situada al delta del Yukon-Kuskokwim, al damunt d'un paisatge de tundra pantanosa. No hi ha carreteres per arribar-hi ni dins la ciutat i els edificis estan connectats per una xarxa de passarel·les. La vila sols és accessible en petits avions, vaixells i aerolliscadors, sempre i qual el temps ho permet.
Una sola botiga, propietat de l'Alaska Native Corporation, abasteix de comestibles i combustibles a la població. La pesca i caça de subsistència són pràctica habitual entre la població.

## Demografia

Segons el cens del 2010, hi havia 496 persones vivint a Nunapitchuk. La densitat de població era de 22,65 hab./km². Dels 496 habitants, Nunapitchuk estava comost pel 2,42% de blancs, el 95,77% eren amerindis i l'1,81% pertanyien a dues o més races.
Hi havia 105 cases, de les quals el 67,6% tenien nens de menys de 18 anys que vivien amb ells, el 67,6% eren parelles casades que vivien juntes, l'11,4% tenien un cap de família format sols per una dona soltera i el 12,4% eren unitats no familiars. El 10,5% de les cases estaven formades per un sol individu i en l'1,9% hi vivia alguna persona major de 65 anys. La mitjana d'habitants per habitatge era de 4,44 i el nombre mitjà de la família era de 4,88 persones.
La distribució per edats de la població mostra un 41,8% menors de 18 anys, un 10,3% entre 18 i 24, un 27,7% entre 25 i 44, un 15,7% entre 45 i 64, i sols un 4,5% eren majors de 65 anys. La mitjana d'edat era de 23 anys. Per cada 100 dones hi havia 109,9 homes. Per cada 100 dones majors de 18 anys, hi ha 115,1 homes.

## Poblacions més properes

El següent diagrama mostra les poblacions més properes.

## Referències

* ↑ (anglès) «American FactFinder» (edició del 2010). Oficina del Cens dels Estats Units. [Consulta: 10/11/2011.]
* ↑ «US Gazetteer files: 2010, 2000, and 1990». United States Census Bureau, 12-02-2011. [Consulta: 23 abril 2011].
* ↑ «American FactFinder». United States Census Bureau. [Consulta: 31 gener 2008].

## Vegeu també

* Llista de municipis d'Alaska
# Abudefduf notatus

Abudefduf notatus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

Es troba des de l'Àfrica oriental fins a Transkei (Sud-àfrica) i el sud del Japó.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Day, F. 1870. Remarks on some of the Fishes in the Calcutta Museum.--Part I. Proceedings of the Zoological Society of London. 1869 (pt 3): 511-527.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gopherus flavomarginatus

La tortuga mexicana o la tortuga de Mapimí (Gopherus flavomarginatus) és una tortuga de terra d'Amèrica del Nord. De les quatre espècies del gènere Gopherus d'Amèrica del Nord és la més gran, amb una longitud d'uns 46 cm. Viu en una regió del Desert de Chihuahua coneguda com a Bolsón de Mapimí, que es troba al centre-nord de Mèxic. Va ser descoberta el 1959. El 1979 es va crear la Reserva de la Biosfera de Mapimí amb 340.000 hectàrees per protegir aquesta tortuga i altres espècies úniques de flora i fauna de Bolsón de Mapimí. Malgrat aquesta designació, la ramaderia i la mineria segueixen presents en la Reserva.

## Estat de conservació

La investigació més recent, publicada el 1991 a partir de dades recollides el 1983, estima que menys de 10.000 tortugues romanen en la natura. Les poblacions han disminuït degut principalment a l'excessiva recollida d'aliments i el comerç de mascotes. La incursió de les carreteres, els ferrocarrils i el desenvolupament agrícola ha accelerat el declivi de l'espècie en els darrers 40 anys. A la part central de la seva àrea de distribució són molt conscients de l'estatus de protecció de la tortuga i l'ajuda en la seva conservació. No obstant això, en la part nord-est del seu hàbitat, prop de la Serra Mojada, les poblacions de la tortuga són baixes. Es creu que les tortugues estan sent recollides i consumides en aquest àmbit. A més, extenses operacions de desbrossament es realitzen per donar pas a la ramaderia. El 2008, després de la construcció de plantes d'etanol amb subsidi federal, extensos camps de cultiu de blat de moro van començar a cultivar-se a la Reserva de la Biosfera de Mapimí. Els camps han estat conreats en l'hàbitat de la tortuga, tot i el seu estatus de protecció.

## Referències

* ↑ Tortoise & Freshwater Turtle Specialist Group (1996). Gopherus flavomarginatus. Llista Vermella de la UICN, Unió Internacional per a la Conservació de la Natura, 2006. Consultat el 11 maig 2006 (en anglès). Listed as Vulnerable (VU A1d, B1+2bc, C1 v2.3)

## Enllaços externs

* Mexican Bolson Tortoise
* «Brave old world». Arxivat de l'original el 2008-02-21. [Consulta: 21 maig 2011].
* «Mammoth task of reversing history». Arxivat de l'original el 2008-06-07. [Consulta: 11 març 2021].
# Elkana

Elkana o Elqana (en hebreu: אלקנה) és un assentament israelià i un consell local en l'oest de l'Àrea de Judea i Samaria (Cisjordània). Va ser fundat en 1977 per un grup pertanyent al moviment de colons Gush Emunim. A l'any 2015, l'assentament tenia unes 4.000 persones o 800 famílies. Elkana està situat a l'est de la Línia Verda i de la ciutat de Roix ha-Ayyin. Elkana va ser establert com un dels primers assentaments després que 64 membres de la Kenésset signessin un projecte de llei que autoritzava la construcció en aquestes terres del país. Entre les primeres famílies a traslladar-se a l'assentament estava la família de qui després seria el Ramatcal Xaül Mofaz. La ciutat és anomenada d'aquesta manera per Elkanah (espòs de Hannah) i pare de Samuel.
# Roma vincit!

Roma vincit! (Títol original: The Eagle's Conquest) és el segon llibre de la sèrie Àguila, de Simon Scarrow. Aquesta saga narra les peripècies d'un legionari (optio) nomenat Cato i el seu col·lega el centurió Macro en les legions de l'Imperi Romà a mitjans del segle I d.C.

## Argument

Els legionaris Cato (optio) i Macro (centurió), al comandament de la sexta centúria de la quarta cohort de la Legió II Augusta, continuen en la campanya de conquesta de Britànnia formant part de l'exèrcit del general Aulo Plauci.
Una volta creuat el riu Tàmesi (després de les batalles del riu Medway i del riu Tàmesi) l'exèrcit romà deu detindre's per esperar l'arribada de l'emperador Claudi que assumirà el comandament per consumar la conquesta en la batalla decisiva per la capital dels Catuvel·launs, Camulodunum.
A la duresa de la resistència britana s'uneix el descobriment que, des de Roma, algú ha estat abastint d'armament l'enemic. Les sospites recauen sobre una organització secreta anomenada els Llibertadors, que pretenen derrocar l'emperador per reinstaurar la República. Per això, pretenen atemptar contra Claudi quan aquest arribe a Britànnia. En realitat no són els Llibertadors els qui estan rere eixes traïcions, sinó el Tribú Superior de la segona legió, Viteli, que conspira per preparar el seu futur polític a Roma.
Cato i Macro aconseguiran impedir l'atemptat a l'emperador, però les circumstàncies faran que el vertader conspirador, Viteli, quede com un heroi i torne a Roma junt a l'emperador com al seu salvador.
Finalment, la Legió II Augusta al comandament del llegat Vespasià, roman en Britànnia amb noves missions que realitzar.

## Referències

* ↑ «Sinopsi de ROMA VINCIT!» (en castellà). Alibrate.
* ↑ «Sinopsi» (en castellà). Lecturalia.
# 432
## Esdeveniments

* 31 de juliol - Sixt III és elegit Papa.
* El rei Rus unifica als huns.
* Sant Patrici arriba a Irlanda.

## Necrològiques

* 27 de juliol - Papa Celestí I

## Referències

* ↑ Maenchen_Helfen, Otto. The world of the Huns: studies in their history and culture. University of California Press, 1973, p. 87.
* ↑ Hayden, Mary Teresa; Moonan, George Aloysius. A short history of the Irish people (en anglès). Longmans, Green and co., 1927, p.35.
# Frontera entre Cuba i els Estats Units

La frontera entre Cuba i els Estats Units és totalment marítima i separa l'illa de Cuba i dels Estats Units i es troba a l'estret de Florida, entre el Golf de Mèxic i el sud de la península de Florida.
Hi ha un altre segment subjecte a reivindicació al voltant de la base naval de la Badia de Guantánamo que forma un enclavament a la província del mateix nom, ja que és oficialment un contracte d'arrendament.
El 1977 es va formalitzar un modus vivendi amb una línia de demarcació de 17 punts que definia una línia divisòria entre Florida i l'illa de Cuba.

## Referències

* ↑ PDF Maritime Boundary Agreement Between the United States of America and the Republic of Cuba
# Green New Deal

El Green New Deal (GND) és un conjunt de proposicions legislatives dels Estats Units amb l'objectiu d'orientar les polítiques de cara al canvi climàtic i la desigualtat econòmica. El nom New Deal fa referència al conjunt de reformes socials i econòmiques i projectes públics endegats pel President Franklin D. Roosevelt en resposta a la Gran Depressió. De manera que el GND combina l'enfocament econòmic de Roosevelt amb idees modernes com el recurs a l'energia renovable i a l'eficiència.
La seva implantació a la Unió Europea es coneix com el Pacte Verd Europeu.
# Landoald de Wintershoven

Landoald (Llombardia, s. VII - prop de Wintershoven, Limburg, Bèlgica, ca. 667) fou un sacerdot, evangelitzador de la regió de Maastricht (Bêlgica). És venerat com a sant per diverses confessions cristianes.

## Biografia

Nascut a Llombardia o a una família longobarda, fou sacerdot a Roma. Quan el papa Martí I envià Amand de Maastricht a evangelitzar la Gàl·lia Belga, Landoald formà part de l'expedició i anà a la regió de Maastricht. Va treballar a Haspengau (avui Hespengau), juntament amb els seus deixebles Adrià de Wintershoven i el diaca Amanci. Va fundar una església a Wintershoven (Limburg, Flandes), dedicada a Sant Pere, en 659. Fou protegit per Khilperic II. El seu deixeble Adrià fou assassinat mentre anava a recollir almoines a la cort de Maastricht des de Wintershoven; Landoald morí poc després.

## Veneració

Venerat com a sant, fou sebollit a l'església de Wintershoven. En 980, els monjos de Sant Bavó de Gant traslladaren les relíquies de Landoald a la seva abadia, on des de llavors són venerats. Això ha fet que sigui un dels sants patrons de la ciutat de Gant. La seva festa és el 19 de març.

## Referències

* ↑ Nominis: Sant Landoald
* Saint Landoald.
# Mugilogobius chulae

Mugilogobius chulae és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a les Illes Ryukyu, Taiwan, les Filipines, Tailàndia i Sumatra (Indonèsia).

## Referències

* 1 2 FishBase (anglès)
* ↑ Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* ↑ Kottelat, M. i A.J. Whitten 1996. Freshwater fishes of Western Indonesia and Sulawesi: additions and corrections. Periplus Editions, Hong Kong. 8 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Larson, H.K. 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (editors) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Masuda, H., K. Amaoka, C. Araga, T. Uyeno i T. Yoshino 1984. The fishes of the Japanese Archipelago. Vol. 1. Tokai University Press, Tòquio (Japó). 437 p.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Secció d'handbol de l'Atlètic de Madrid

* Aquest article tracta sobre l'antiga secció d'handbol. Si cerqueu el club de que va existir de 2011 a 2013, vegeu «Club Balonmano Atlético de Madrid».
L'Atlètic de Madrid tingué des de la dècada de 1950 fins al 1994 una històrica secció d'handbol que esdevingué el gran dominador d'aquest esport a Espanya entre la dècada de 1960 i la dècada de 1980, junt amb el BM Granollers, el FC Barcelona i el CB Calpisa.
Malgrat no aconseguir mai cap títol internacional, el Club Atlético de Madrid aconseguí imposar-se en 11 Lligues i 10 Copes del Rei. Perdé la final de la Copa d'Europa d'handbol de 1985 enfront del poderós RK Metaloplastika Šabac i la final de la Copa EHF de 1987 enfront del Granitas Kaunas.
Al final de la temporada 1991/92, a causa del dèficit econòmic de la secció, el Club Atlético de Madrid decidí suprimir-la, essent cedida la seva gestió a un grup de socis que traslladaren l'equip a Alcobendas amb la denominació Atlético Madrid Alcobendas, aconseguint mantenir-se, malgrat el declivi econòmic i esportiu, uns quants anys més a la Lliga ASOBAL fins a la seva definitiva desaparició.

## Palmarès

* 11 Lligues espanyoles: 1951/52, 1953/54, 1961/62, 1962/63, 1963/64, 1964/65, 1978/79, 1980/81, 1982/83, 1983/84 i 1984/85.
* 10 Copes del Rei: 1962, 1963, 1966, 1967, 1968, 1978, 1979, 1981, 1982 i 1987.
* 2 Supercopes d'Espanya: 1986 i 1988.

## Referències

* ↑ Serrano, Sixto Miguel. «20-30: La Metaloplastica, indiscutible campeón de Europa». Mundo Deportivo, 22-04-1985. [Consulta: 31 desembre 2020].
* ↑ «18-18: Un empate que da el título al Granitas». Mundo Deportivo, 22-04-1985. [Consulta: 9 febrer 2021].
* ↑ «En la élite del balonmano». clubatleticodemadrid.com. Arxivat de l'original el 25 de febrer 2013. [Consulta: 8 febrer 2021].
# (824) Anastasia

Anastàsia és l'asteroide número 824. Va ser descobert per l'astrònom G. Neujmin des de l'observatori de Simeis (Ucraïna), el 25 de març de 1916. La seva designació alternativa és 1916 ZH.

## Referències

* 1 2 3 4 5 6 7 8 9 «JPL Small-Body Database». [Consulta: 23 octubre 2023].
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
# Francisco Javier Pérez Villarroya

Francisco Javier Pérez Villarroya (Saragossa, Aragó, 6 d'agost de 1966) és un exfutbolista aragonès.

## Carrera esportiva

Migcampista format en les instal·lacions de la Ciutat Esportiva del Reial Saragossa, va debutar en el primer equip blanc en la temporada 1984-85, encara que no va ser fins a 1987 quan es va establir definitivament en l'elit, amb Manolo Villanova com a entrenador del conjunt aragonès.
Villarroya es va fer amb la titularitat de manera gairebé inqüestionable durant tres temporades, en les quals va jugar 115 partits oficials amb el Reial Saragossa, va marcar sis gols i va estrenar la internacionalitat amb la selecció. Villarroya va acudir al Mundial d'Itàlia, en 1990, com flamant fitxatge del Reial Madrid. Titular durant dues temporades seguides, amb Radomir Antic i Leo Beenhakker, en la campanya 1992-93 va començar el seu declivi al perdre la confiança del nou tècnic, Benito Floro.
En 1994 va posar rumb a La Corunya, fins que en 1996 va fitxar per l'Sporting de Gijón i, en 1998, pel CD Badajoz, en el qual va posar fi a la seva carrera com futbolista d'elit després de disputar 14 partits amb la selecció i 276 en Primera Divisió.

## Clubs

| Club | Any |
| Reial Saragossa | 1984-1990 |
| Reial Madrid | 1990-1994 |
| Deportivo de La Coruña | 1994-1996 |
| Sporting de Gijón | 1996-1998 |
| Club Deportivo Badajoz | 1998-1999 |

## Enllaços externs

* Estadístiques a Primera Divisió - LFP.es (castellà)
# Gambo

Gambo és el nom donat a un cadàver no identificat d'un gran animal marí, que suposadament fou trobat a la platja a Bungalow Beach, a Gàmbia.
Es diu que fou trobada per l'adolescent Owen Burnham i la seva família el matí del 12 de juny del 1983. Owen, un entusiasta dels animals, decidí mesurar-lo i en feu dibuixos car no portava una càmera a sobre. Segons el seu testimoni, no pensà a prendre'n una mostra fins que s'adonà que no podia identificar l'animal en cap llibre. Segons Owen, els habitants locals deien que era un "dofí", però ell assumí que només era per la semblança superficial. La criatura fou decapitada pels habitants del poble, i el cap fou venut a un turista. El cos fou eventualment enterrat i els intents de trobar-lo no han tingut èxit.

## Referències

* ↑ «Cryptid Profile: Gambo (AKA: The Sea Monster of West Africa or The Beast of Bungalow Beach)» (en anglès americà). The Pine Barrens Institute. [Consulta: 25 juny 2023].
* ↑ Coleman, Loren. The Field Guide to Lake Monsters, Sea Serpents and Other Mystery Denizens of the Deep (en anglès). Penguin Publishing Group, 2003-10-27. ISBN 978-1-58542-252-4.
# Saad Al-Abdullah Al-Salim Al-Sabah

El xeic Saad Al-Abdullah Al-Salim Al-Sabah KCMG (àrab: سعد العبد الله السالم الصباح, Saʿd al-ʿAbd Allāh as-Sālim aṣ-Ṣabāh) (Al-Kuwait, 1930 – Al-Kuwait, 13 de maig de 2008) fou un aristòcrata kuwaitià que governà com a emir de Kuwait durant deu dies, des del 15 fins al 24 de gener de 2006, succeint el xeic Jaber.

## Família

Nascut l'any 1930, pertanyia a la branca Al-Salim de la família Al-Sabah i fou el germà més gran de l'emir Abdullah Al-Salim Al-Sabah, que regnà Kuwait des de 1950 fins a 1965.
Casat amb Sheikha Latifa Fahad Al-Sabah, va tenir cinc filles i un fill. Per ordre d'edat els seus fills foren: Maryam, Hissah, Jamayel, Sheikha, Fadya i el seu fill Fahad.
Desgraciadament, va perdre les seves filles Maryam i Sheikha. Maryam morí en un accident de trànsit quan anava en cotxe pels voltants del Palau Bayan. Sheika morí de càncer després de molts anys de lluita contra la malaltia. Cap de les dues estaven casades ni promeses.
Hissah està divorciada amb un fill, Ahmed Al Yousef. Jamayel es va tornar a casar, resideix a Itàlia, i té una filla del seu primer matrimoni, Lulua Chammaa.
Fadya està casada amb el xeic Salman Al-Sabah, antic comandant de la Policia Antiterrorista, i té quatre fills: Fatma, Nabeela, Sabah i Maryam.
Fahad, el seu fill, està casat amb Manal Al-Wazzan i té cinc fills i una filla: Abdullah, Khalid, Jaber, Saad, Mohammed i Khadeejah.

## Emir de Kuwait

Especulacions sobre el seu estat de salut (càncer i problemes de còlon) van fer pensar en el seu rebuig a encapçalar l'emirat. Una declaració de 2005 va fer rebutjar aquesta tesi, comportant l'assumpció a la prefectura de l'estat el dia de la mort del xeic Jaber. Tot i així, Saad assistí en cadira de rodes al funeral de Jaber, posant de manifest els greus problemes de salut que patia així com qüestionant la seva capacitat de regnar. Alguns membres del Parlament kuwaitià van expressar la seva preocupació sobre la dificultat del nou monarca de discernir entre el càrrec de cap d'estat i el de cap de Govern a partir de la seva pressa de poder.
El 23 de gener de 2006, menys de deu dies després d'assumir l'emirat, Saad estigué d'acord a abdicar després d'una llarga discussió amb la família governant. Tot i que encara no s'havia escollit el nou emir, totes les mirades apuntaven cap al segon cosí de Saad i germanastre de l'anterior xeic Jaber, Sabah Al-Ahmad Al-Jaber Al-Sabah.
El 24 de gener de 2006, el Parlament kuwaitià votà la seva expulsió del càrrec d'emir, moments després de la rebuda d'una carta oficial d'abdicació del mateix Saad. El Gabinet kuwaitià escollí Sabah Al-Ahmad Al-Jaber Al-Sabah com a nou emir del país, tal com s'esperava.

## Mort

Saad morí el 13 de maig de 2008 al Palau Shaab d'Al-Kuwait, a l'edat de 78 anys, a causa d'un atac de cor patit mentre caminava pel jardí.

## Referències

* 1 2 Nonneman, Gerd «Sheikh Saad al-Abdullah al-Sabah». The Guardian, 17-05-2008 [Consulta: 20 abril 2013].
* ↑ «Kuwait in mourning for ex-leader, election campaign halted». Times of Oman, 25-05-2008 [Consulta: 20 abril 2013].
* ↑ (anglès) Former emir dies in Kuwait City, BBC News Online, 13 de maig de 2008. (data d'accés: 21-12-08)